รัฐบาลไทย-ข่าวทำเนียบรัฐบาล-อำเภอธาตุพนมเด็ดปีกผู้ค้ายาเสพติดรายย่อย เดินหน้า Re X-Ray "แยกปลา ออกจากน้ำ" อย่างต่อเนื่อง
วันศุกร์ที่ 15 มีนาคม 2567
15/03/2567
อําเภอธาตุพนมเด็ดปีกผู้ค้ายาเสพติดรายย่อย เดินหน้า Re X-Ray "แยกปลา ออกจากน้ํา" อย่างต่อเนื่อง
อําเภอธาตุพนม สนองนโยบายกระทรวงมหาดไทย (Quick-win) ลงพื้นที่ปิดล้อมตรวจค้นบ้านเป้าหมายยาเสพติดในพื้นที่ตําบลดอนนางหงส์ อําเภอธาตุพนม จับกุมนักค้ายารายย่อย 1 ราย เน้นย้ํา ทุกฝ่ายเร่งเดินหน้าพุ่งเป้า Re X-Ray อย่างต่อเนื่อง
อําเภอธาตุพนม สนองนโยบายกระทรวงมหาดไทย (Quick-win) ลงพื้นที่ปิดล้อมตรวจค้นบ้านเป้าหมายยาเสพติดในพื้นที่ตําบลดอนนางหงส์ อําเภอธาตุพนม จับกุมนักค้ายารายย่อย 1 ราย เน้นย้ํา ทุกฝ่ายเร่งเดินหน้าพุ่งเป้า Re X-Ray อย่างต่อเนื่อง เพื่อให้คนไทยสามารถใช้ชีวิตในสังคมได้อย่างมีความสุข และปลอดภัยจากยาเสพติด
วันนี้ (15 มี.ค. 67) นายจักรพงษ์ ปทุมไกยะ นายอําเภอธาตุพนม ได้เปิดเผยถึงการดําเนินการปิดล้อมตรวจค้นบ้านเป้าหมายผู้มีส่วนเกี่ยวข้องกับยาเสพติดในพื้นที่ตําบลดอนนางหงส์ อําเภอธาตุพนม จังหวัดนครพนม โดยมีนายทินกร พลเยี่ยม ปลัดอําเภอหัวหน้ากลุ่มงานบริหารงานปกครอง ว่าที่ ร้อยตรี พิชญะ เพียราช ปลัดอําเภอหัวหน้าฝ่ายความมั่นคง บูรณาการกําลังร่วมกับกองอาสารักษาดินแดนอําเภอธาตุพนมที่ 4 พร้อมด้วยหน่วยงานความมั่นคงในพื้นที่ ประกอบด้วยเจ้าหน้าที่ฝ่ายปกครอง กํานันตําบลดอนนางหงส์ และหน่วยเฉพาะกิจทหารพรานที่ 21 เข้าดําเนินการปิดล้อมตรวจค้นบ้านเป้าหมายผู้มีส่วนเกี่ยวข้องกับยาเสพติดในท้องที่ตําบลดอนนางหงส์ เพื่อเป็นการสนองนโยบาย Quick-win ของกระทรวงมหาดไทย ที่เน้นย้ําสั่งการให้ผู้ว่าราชการจังหวัด และนายอําเภอทุกแห่ง “แยกปลา ออกจากน้ํา” ให้ความสําคัญกับการป้องกัน ปราบปรามผู้ค้า ควบคู่กับการรักษา และฟื้นฟูผู้ป่วยยาเสพติด เพื่อเร่งป้องกันและแก้ไขปัญหายาเสพติดที่เกิดขึ้นในสังคมไทย
“จากการดําเนินการเข้าปิดล้อมตรวจค้นบ้านเป้าหมายในพื้นที่ตําบลดอนนางหงส์ อําเภอธาตุพนม โดยมีผลการดําเนินการ คือ สามารถจับกุมผู้ต้องหาที่มีส่วนเกี่ยวข้องกับยาเสพติดได้ 1 ราย คือ นายเอกชัย หรือแชมป์ อายุ 29 ปี หมู่ที่ 11 ตําบลดอนนางหงส์ อําเภอธาตุพนม จังหวัดนครพนม พร้อมของกลาง ได้แก่ 1) ยาเสพติดให้โทษประเภท 1 เมทแอมเฟตามีน (ยาบ้า) จํานวน 150 เม็ด 2) สร้อยคอลักษณะคล้ายทองคํา หนัก 50 สตางค์ จํานวน 1 เส้น 3) โทรศัพท์มือถือ จํานวน 2 เครื่อง และ 4) ธนบัตรไทย (เงินสด) จํานวน 7,400 บาท โดยเจ้าหน้าที่ได้ทําการตรวจปัสสาวะผู้ต้องหาดังกล่าวพบว่ามีสารเสพติดอยู่ในร่างกาย จึงได้แจ้งข้อกล่าวหา ได้แก่ 1) จําหน่ายยาเสพติดให้โทษประเภท 1 (ยาบ้า) โดยการมีไว้เพื่อจําหน่าย โดยกระทําเพื่อการค้า และ 2) เสพยาเสพติดให้โทษประเภท 1 (เมทแอมเฟตามีน) โดยฝ่าฝืนกฎหมาย ทั้งนี้ เจ้าหน้าที่ชุดจับกุมได้นําตัวผู้ต้องหา และของกลาง มาทําบันทึกจับกุม นําส่งพนักงานสอบสวน สภ.หลักศิลา ดําเนินคดีตามกฎหมายต่อไป และผู้ต้องหามีความสมัครใจยินยอมเข้าสู่กระบวนการบําบัด จึงได้นําส่งศูนย์คัดกรองเพื่อรับการบําบัดรักษาที่ รพ.ธาตุพนม” นายจักรพงษ์ฯ กล่าว
นายจักรพงษ์ ปทุมไกยะ นายอําเภอธาตุพนม กล่าวเพิ่มเติมว่า สิ่งสําคัญนอกจากการดําเนินการนําตัวผู้ค้ามาดําเนินคดี และผู้ป่วยยาเสพติดมาบําบัดรักษา คือ การ Re X-Ray นําผู้ป่วยทางจิตที่มีผลกระทบมาจากการเสพยาเสพติด หรือการดื่มสุราเรื้อรัง มาเข้าสู่กระบวนการบําบัดรักษา และฟื้นฟูให้เร็วที่สุด ซึ่งเป็นการตอบสนองนโยบายเร่งด่วนของกระทรวงมหาดไทย (Quick-win) และอําเภอธาตุพนมได้มีการรณรงค์ในเรื่องการดําเนินการแก้ไขปัญหายาเสพติด และการดื่มสุราเรื้อรังอย่างจริงจังและต่อเนื่อง รวมทั้งดําเนินการด้านการปราบปรามผู้ค้ารายย่อย และการขยายผลไปสู่ผู้ค้ารายใหญ่ เพื่อแยกปลา ออกจากน้ํา หรือตัดวงจรยาเสพติดให้หมดไป อีกทั้งยังเป็นการสร้างความเชื่อมั่นต่อพี่น้องประชาชนว่าจะสามารถใช้ชีวิตในสังคมได้อย่างมีความสุข ปลอดภัย ไม่ต้องหวาดระแวง หรือเดือดร้อนรําคาญจากการกระทําผิดกฎหมายทุกรูปแบบ ซึ่งอําเภอธาตุพนมได้บูรณาการการทํางานระหว่างฝ่ายปกครอง ตํารวจ ทหาร และหน่วยงานด้านความมั่นคงอย่างไร้รอยต่อ เพื่อปฏิบัติหน้าที่ตามกฎหมายให้กับพี่น้องประชาชนอย่างเข้มแข็งต่อไป
“ขอขอบคุณเจ้าหน้าที่และหน่วยงานที่เกี่ยวข้องทุกฝ่ายที่ช่วยกันดําเนินภารกิจที่สําคัญนี้อย่างเข้มแข็ง และขอกําชับทุกฝ่ายให้เดินหน้าพุ่งเป้า Re X-Ray ในทุกพื้นที่อย่างต่อเนื่อง เพื่อกวาดล้างสิ่งผิดกฎหมาย อันจะทําให้สังคมมีความสงบเรียบร้อย เกิดสวัสดิภาพ พี่น้องประชาชนมีความปลอดภัยในชีวิตและทรัพย์สิน และที่ผ่านมาอําเภอธาตุพนมได้บูรณาการทุกภาคส่วน “บําบัดทุกข์ บํารุงสุข” และรักษาความมั่นคงและความสงบเรียบร้อย เพื่อให้ทุกคนในสังคมได้ใช้ชีวิตอย่างมีความสุข ทั้งนี้ ขอให้พี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง” นายจักรพงษ์ฯ กล่าวทิ้งท้าย
#กระทรวงมหาดไทย #บําบัดทุกข์บํารุงสุข